Torino FC

**Torino Football Club** on torinolainen jalkapalloseura, joka pelaa Italian korkeimmalla sarjatasolla Serie A:ssa. Seuran perustivat muutamat Juventuksen jäsenet vuonna 1906 nimellä *Associazione Calcio Torino*. Jäsenet eivät olleet tyytyväisiä Juventukseen, joten he perustivat oman seuran. Uuteen seuraan liittyi kaksi vanhempaa torinolaisseuraa *Internazionale Torino* ja *Unione Sportiva Torinese*. Joukkueen nimi muuttui vuonna 1970 *Torino Calcioksi*, ja nykyinen nimi otettiin käyttöön vuonna 2005. Seuran lempinimiä ovat muun muassa *Granata* (seuran tunnusvärin mukaan) ja *Il Toro* (härkä)

Torino FC:n ensimmäinen Scudetto tuli kaudella 1927–1928, mutta seuran varsinainen kulta-aika osui 1940-luvulle, jolloin se voitti viisi Italian mestaruutta. Tuota kulta-ajan joukkuetta kutsutaan *Grande Torinoksi*. Silloista kokoonpanoa pidetään yhtenä Serie A:n historian parhaista. Kaikki Grande Torinon pelaajat yhtä lukuun ottamatta kuolivat Supergan lento-onnettomuudessa vuonna 1949.

Seura on voittanut Italian mestaruuden seitsemän kertaa, joista viimeisin kaudella 1975–1976 ja Italian Cupin viisi kertaa, joista viimeisin kaudella 1992–1993. Paras saavutus eurokentillä on UEFA Cupin finaali 1991–1992, jossa se kuitenkin hävisi Amsterdamin AFC Ajaxille.

## Historia
### Perustaminen ja varhaiset vuodet
Torino FC perustettiin vuonna 1906 fuusion kautta: Football Club Torinese yhdisti voimansa tyytymättömien Juventus-pelaajien ryhmän kanssa.

1920-luvulla moniin italialaisseuroihin hankittiin eteläamerikkalaisia pelaajia italialaisjuurilla (ns. oriundoja), jotka palasivat ”vanhalle maalleen”. Ensimmäinen tällainen Torinoon siirtynyt oli Julio Libonatti. Yhdessä Adolfo Baloncierin ja Gino Rossettin kanssa hän muodosti legendaarisen Trio delle Meraviglie (”Ihmetrio”), joka johdatti seuran ensimmäiseen Scudettoon vuonna 1927.

Tämä mestaruus kuitenkin otettiin pois väitettynä huijauksena Torinon derbyssä. Titteli jäi myöntämättä, mutta se ei estänyt Torinoa jatkamasta vahvoja otteita: seura voitti Scudetton jälleen seuraavana vuonna 1928. 1930-luku oli seuralle ankarampi, mutta se onnistui kuitenkin voittamaan ensimmäisen koskaan pelatun Coppa Italian vuonna 1936.

### ”Il Grande Torino”
Fernando Novon nimitys presidentiksi vuonna 1940 aloitti seuran historian menestyksekkäimmän kauden. Novon taloudellisen tuen ja hallinnollisten taitojen ansiosta Torino rakensi joukkueen, joka dominoi Italian jalkapalloa 1940-luvulla ja tunnetaan nimellä *Il Grande Torino*. Kapteeni Valentino Mazzolan johtama joukkue voitti viisi perättäistä Scudettoa (1942–1949) sekä yhden Coppa Italian. Tänä aikana Torino toimitti Italian maajoukkueen aloituskokoonpanoon kymmenen pelaajaa.

Dominanssi katkesi traagisesti: koko joukkue menehtyi lentokoneturmassa Supergassa vuonna 1949. Onnettomuus oli käännekohta, joka johti seuran hitaaseen alamäkeen. Vuonna 1960 Torino putosi ensimmäistä kertaa historiassaan Serie B:hen.

### Paluu Serie A:han
Torino nousi takaisin Serie A:han ja menestyi jälleen Coppa Italiassa. 1960-luvulla seura voitti cupin kerran ja eteni finaaliin kahdesti muutenkin.

Vuonna 1964 seuraan liittyi Luigi Meroni, joka toi uutta henkeä joukkueeseen. Samana vuonna Torino sijoittui Serie A:ssa kolmanneksi. Vain kolme vuotta myöhemmin tragedia iski jälleen: Meroni kuoli auto-onnettomuudessa.

Seura kuitenkin pysyi pystyssä. Se voitti kaksi Coppa Italiaa vuosina 1968 ja 1971, minkä jälkeen tuli seuran seitsemäs Scudetto vuonna 1976.

### Myöhemmät vuosikymmnenet
Myöhempinä vuosikymmeninä Torino on useimmiten elänyt paikallisvastustaja Juventuksen varjossa. Seuraava ja toistaiseksi viimeinen pokaali tuli vasta 17 vuotta myöhemmin: Coppa Italia vuonna 1993.

Kauden 2004–2005 päätteeksi Torino Calcio varmisti nousun Serie A:han FC Messina Peloron kanssa. Italian Jalkapalloliitto *FIGC* ei kuitenkaan päästänyt seuroja Serie A:han niiden talousvaikeuksien vuoksi. FC Messina Peloron protesti meni siviilioikeudessa läpi, Torino Calcion ei. Niinpä Torino Calcion olemassolo oli vaakalaudalla. Italiassa on kuitenkin sääntö, jonka mukaan lopettavan seuran luonnollinen jatkaja saa aloittaa sarjapykälää alempaa. Niin syntyi organisaatio nimeltä Torino FC, joka aloitti suoraan Serie B:stä, koska Torino Calcio olisi noussut Serie A:han. Torino FC nousi heti ensimmäisen Serie B -kauden jälkeen Serie A:han, jossa se pelasi kolme kautta ennen putoamistaan takaisin kakkostasolle keväällä 2009. Se nousi Serie A:han jälleen keväällä 2012.

## Saavutukset
* Scudetto: 1927–28, 1942–43, 1945–46, 1946–47, 1947–48, 1948–49, 1975–76
* Italian Cup: 1935–36, 1942–43, 1967–68, 1970–71, 1992–93

## Entisiä pelaajia
**Grande Torino (1940-luvun menestysjoukkue)**

* Valerio Bacigalupo
* Aldo Ballarin
* Dino Ballarin
* Milo Bongiorni
* Eusebio Castigliano
* Rubens Fadini
* Guglielmo Gabetto
* Ruggero Grava
* Giuseppe Grezar
* Ezio Loik

* Virgilio Maroso
* Danilo Martelli
* Valentino Mazzola (kapteeni)
* Romeo Menti
* Piero Operto
* Franco Ossola
* Mario Rigamonti
* Giulio Schubert

**Muita**

*  Christian Abbiati
*  Robert Acquafresca
*  Jocelyn Angloma
*  Dino Baggio
*  Federico Balzaretti
*  Enzo Bearzot
*  Luca Bucci
*  Benito Carbone
*  Francesco Coco
*  Mark Edusei
*  Stefano Fiore
*  Fabio Galante

*  Francesco Graziani
*  Vince Grella
*  Robert Jarni
*  Wim Kieft
*  Samuel Kuffour
*  Denis Law
*  Cristiano Lucarelli
*  Cesare Maldini
*  Alex Manninger
*  Luca Marchegiani
*  Roberto Muzzi
*  Giuseppe Pancaro

*  Fabio Pecchia
*  Abédi Pelé
*  Gianluca Pessotto
*  Toni Polster
*  Paolo Pulici
*  Fabio Quagliarella
*  Claudio Sala
*  Vincenzo Scifo
*  Hakan Şükür
*  Nicola Ventola
*  Faas Wilkes

## Lähteet

## Aiheesta muualla
*Virallinen sivusto